**NOTĂ DE FUNDAMENTARE**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| **Secţiunea 1**  **Titlul proiectului de act normativ** | | | | | | | | | | | | | | |
| **HOTĂRÂRE**  **privind aprobarea măsurilor de organizare și funcționare, precum și de reorganizare ale**  **Regiei Naționale a Pădurilor - Romsilva** | | | | | | | | | | | | | | |
| **Secţiunea a 2-a**  **Motivul emiterii actului normativ** | | | | | | | | | | | | | | |
| 2.1. | Sursa proiectului de act normativ | Având în vedere prevederile Regulamentului (UE) 2021/241 al Parlamentului European şi al Consiliului din 12 februarie 2021 de instituire a Mecanismului de redresare şi rezilienţă, precum și ale Deciziei de punere în aplicare a Consiliului din 3 noiembrie 2021 de aprobare a evaluării planului de redresare şi rezilienţă al României, modificată prin Decizia de punere în aplicare a Consiliului din 11 decembrie 2023,  Ținând cont de obligațiile prevăzute în Planul Național de Redresare și Reziliență al României, respectiv prin implementarea activităților din Componenta C2 - Pădurea și protecția biodiversității - Reforma 1. Reforma sistemului de management și a celui privind guvernanța în domeniul forestier prin dezvoltarea unei noi Strategii forestiere naționale și a legislației subsecvente - adoptarea și intrarea în vigoare a actelor normative de modificare și completare a legislației actuale în domeniul forestier, menite să raționalizeze cadrul juridic, să combată exploatarea forestieră ilegală și să îmbunătățească gestionarea pădurilor,  Astfel, potrivit Planului Național de Redresare și Reziliență, Componenta C2 -Pădurea și protecția biodiversității, Reforma 1-Reforma sistemelor de management și guvernare a pădurilor prin elaborarea unei noi Strategii Naționale a Pădurilor și a legislației ulterioare, Jalonul 24, Ministerul Mediului, Apelor și Pădurilor are obligația:  „*Intrării vigoare a următoarelor acte legislative, care vizează raționalizarea cadrului legal, combaterea tăierilor ilegale și îmbunătățirea managementului pădurilor:*  *(i) Noul Cod Silvic, care stabilește modificări la sistemul de sancțiuni penale;*  *(ii) Ordonanța de urgență nr. 85/2006 de stabilire a metodelor de evaluare a daunelor aduse vegetației forestiere din păduri și nu numai;*  *(iii) Legea nr. 171/2010 pentru sancționarea contravențiilor silvice, de stabilire a metodelor de calcul a prejudiciului ecologic și financiar cauzat de exploatarea forestieră ilegală și alte infracțiuni silvice,*  *(iv) Alte decizii guvernamentale pentru combaterea tăierilor ilegale și îmbunătățirea managementului pădurilor: Modificări la Hotărârea Guvernului nr. 743/2015, Hotărârea Guvernului nr. 1076/2009, Hotărârea Guvernului nr. 229/2009, Hotărârea Guvernului nr. 497/2020;”.*  În acest context, în data de 12 ianuarie 2025 a intrat în vigoare Legea nr.331/2024 privind Codul silvic, cu modificările și completările ulterioare.  Prezentul proiect de act normativ a fost elaborat în temeiul art. 108 din Constituția României, republicată, precum și al art. 32 alin.(2) din Legea nr. 331/2024, cu modificările și completările ulterioare, potrivit căruia:  *„(2) Măsurile de organizare și funcționare, precum și de reorganizare ale Romsilva se aprobă prin hotărâre a Guvernului, la propunerea Autorității.”*  Proiectul de hotărâre a Guvernului privind organizarea și funcționarea, precum și reorganizarea Regiei Naționale a Pădurilor - Romsilva este singurul proiect de act normativ care trebuie aprobat dintre actele normative aferente acestui jalon din PNRR.  În Programul de guvernare PSD-PNL-USR-UDMR-Grupul parlamentar al minorităților naționale din Camera Deputaților 2025-2028, în sarcina Ministerului Mediului, Apelor și Pădurilor a fost stabilită următoarea măsură:  *„Reforma Romsilva care să cuprindă și reducerea numărului direcțiilor silvice, separarea activităților în funcție de eficiența activității lor propriu-zise, precum și asigurarea unui control suplimentar al transporturilor de materiale lemnoase de la locul recoltării pentru a reduce evaziunea fiscală****”***  Inițiativa Ministerului Mediului, Apelor și Pădurilor. | | | | | | | | | | | | |
| 2.2. | Descrierea situaţiei actuale | În prezent, funcționarea Regiei Naționale a Pădurilor-Romsilva este reglementată de Regulamentul de organizare și funcționare al Regiei Naționale a Pădurilor - Romsilva, aprobat prin Hotărârea Guvernului nr. 229/2009, cu modificările și completările ulterioare.  Romsilva funcționează ca regie autonomă de interes național, aflată sub autoritatea statului, prin autoritatea publică centrală pentru silvicultură, denumită în continuare Autoritate. | | | | | | | | | | | | |
| 2.3. | Schimbări preconizate | Prin prezentul proiect de act normativ se propune următoare organizare:   1. structura centrală; 2. unități fără personalitate juridică, respectiv direcții silvice și Complexul Silva, prevăzute în anexa nr. 1 la prezentul proiect de act normativ.   Romsilva are în subordinea sa unități cu personalitate juridică, prevăzute în anexa nr. 2 la proiectul de act normativ.  Patrimoniul propriu al Romsilva, înregistrat în evidențele contabile la data de 31 decembrie 2024, este în valoare de 459.376.512 lei, fiind constituit prin însumarea patrimoniilor unităților din structura sa.  Romsilva are în administrare fondul forestier proprietate publică și privată a statului, înregistrat ca atare în amenajamentele silvice și în cercetarea statistică "SILV 1", terenurile aferente activității de creștere și ameliorare a cabalinelor, evidențiate în cercetarea statistică "AGR1", precum și fondul funciar atribuit conform legii și cabalinele proprietate publică a statului.  Activitatea principală desfășurată de către Romsilva este "Silvicultură și alte activități forestiere", clasa CAEN 0210.  Romsilva recoltează, prelucrează și valorifică produse lemnoase specifice fondului forestier, precum și produse nelemnoase specifice fondului forestier, prevăzute la art. 99 din Legea nr. 331/2024, cu modificările și completările ulterioare, în condiții de eficiență economică și gestionare durabilă a resursei. Romsilva poate exploata lemn din fondul forestier proprietate publică a statului cu formațiile proprii și/sau prin prestări de servicii cu operatori economici atestați pentru activitatea de exploatare forestieră.  Romsilva poate administra sau presta servicii silvice minimale/tehnice pentru terenurile din fondul forestier aparținând altor proprietari, pe bază de contract/act de constatare/act administrativ de suspendare a serviciului silvic precum și pentru vegetația forestieră din afara fondului forestier.  Romsilva poate desfășura activități de creștere a cabalinelor, acțiuni de silvoturism și agrement, de echitație și turism ecvestru, precum și acțiuni pe hipodromuri.  Romsilva se poate asocia cu persoane juridice și cu persoane fizice, române sau străine, pentru realizarea unor activități de interes comun, corespunzătoare obiectului său de activitate, în conformitate cu prevederile legale în vigoare.  Romsilva poate constitui asociații sau fundații, persoane juridice fără scop patrimonial, în condițiile legii.  La Capitolul III se reglementează atribuțiile și competențele principale ale Romsilva, distinct, pentru principale domenii de activitate :   1. în domeniul silviculturii, exploatării și prelucrării lemnului și cinegetic; 2. în domeniul ariilor naturale protejate; 3. în domeniul creșterii, exploatării și ameliorării cabalinelor.   La Capitulul IV se reglementează structura organizatorică și funcțională a Romsilva.  Romsilva are o structură centrală cu rol de conducere, coordonare, îndrumare şi control, organizată pe direcții, servicii și/sau compartimente.  Organigrama și regulamentul de organizare și funcționare a structurii centrale se aprobă prin hotărâre a Consiliului de administrație al Romsilva, denumit în continuare, CA, cu avizul conducătorului Autorității, în termen de 30 de zile de la data intrării în vigoare a prezentei hotărâri.  Structura centrală este condusă de directorul general al Romsilva, numit în condițiile Ordonanței de urgență a Guvernului nr. 109/2011 privind guvernanța corporativă a întreprinderilor publice, aprobată cu modificări și completări prin Legea nr. 111/2016, cu modificările și completările ulterioare.  Directorii direcțiilor structurii centrale sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către CA. Indicatorii de performanță financiari, nefinanciari și specifici din contractul de mandat sunt stabiliți de către directorul general al Romsilva.  De asemenea, se reglementează și atribuțiile principale ale structurii centrale.  În termen de 30 zile de la data intrării în vigoare a prezentei hotărâri, în structura direcțiilor silvice, se pot organiza servicii și/sau compartimente prin organigrama aprobată prin hotărârea CA, cu avizul conducătorului Autorității.  În termen de 30 zile de la data intrării în vigoare a prezentei hotărâri, la propunerea directorului general, și cu avizul conducătorului Autorității, CA aprobă regulamentul de organizare și funcționare a direcțiilor silvice.  Sediile administrative care nu mai sunt utilizate ca urmare a aplicării prezentei hotărâri se pot închiria în condiții de eficiență economică sau se pot utiliza de alte entități din subordinea/coordonarea Autorității, în condițiile legii. În termen de 60 zile de la data intrării în vigoare a prezentei hotărâri, CA transmite Autorității o listă cu imobilele deținute în proprietate și gradul lor de uzură și de utilizare.  Serviciile și compartimentele tehnice de specialitate silvică din structura direcțiilor silvice pot avea reprezentant la nivel județean.  Direcțiile silvice sunt conduse de către un director.  Directorii direcțiilor silvice sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către structura centrală. Indicatorii de performanță financiari, nefinanciari și specifici din contractul de mandat sunt stabiliți de către directorul general.  Atribuțiile şi competențele directorilor se stabilesc prin regulamentul prevăzut la art. 11 alin. (2).  Directorii direcțiilor silvice reprezintă interesele și îndeplinesc atribuțiile Romsilva pe raza teritorială de competență stabilită prin prezenta hotărâre.  De asemenea, se reglementează și atribuțiile principale ale direcțiilor silvice.  În structura organizatorică a direcțiilor silvice pot funcționa, la nivel regional, județean, respectiv la nivelul uneia sau mai multor unități administrativ-teritoriale, următoarele subunități fără personalitate juridică, ca puncte de lucru, separate contabil și funcțional:  a) ocoale silvice de stat;  b) secții pentru exploatarea lemnului;  c) secții pentru întreținerea și repararea drumurilor forestiere și a căilor ferate forestiere;  d) centre pentru valorificarea produselor nelemnoase specifice fondului forestier național, creșterea și valorificarea vânatului, salmonicultură și piscicultură.  În termen de 30 zile de la data intrării în vigoare a prezentei hotărâri se aprobă Metodologia pentru înființarea și organizarea subunităților din structura direcțiilor silvice, prin ordin al conducătorului Autorității, la propunerea CA.  În termen de 60 zile de la data intrării în vigoare a prezentei hotărâri, organigrama și regulamentul de organizare și funcționare a fiecărei subunități pentru fiecare tip de subunitate se aprobă prin hotărârea CA, la propunerea conducătorului subunității și cu avizul directorului direcției silvice în a cărei structură funcționează.  Indicatorii pentru activitatea tehnică, comercială și economică a subunităților prevăzute la alin. (1) sunt stabiliți anual de directorul unității în care funcționează, la propunerea subunității. Activitatea subunităților de la alin. (1) lit. b)-d) se desfășoară doar în condiții de eficiență economică.  Înființarea subunităților prevăzute la alin. (1) lit. b)-d) are la bază o fundamentare tehnico-economică și se realizează prin hotărâre a CA la propunerea directorului general.  Analiza eficienței economice a secțiilor pentru exploatarea lemnului și intervenții silvice și a secțiilor pentru întreținerea și repararea drumurilor forestiere și a căilor ferate forestiere, nu va include activitățile prestate în următoarele situații:  a) intervențiile în situații de urgență;  b) exploatarea partizilor/grupajelor de partizi rămase neadjudecate în urma derulării a 3 proceduri de valorificare pe picior și a unei proceduri de contractare servicii de exploatare forestieră.  Subunitățile direcțiilor silvice se organizează în compartimente/districte/formații conform organigramei direcției silvice.  Direcția silvică are obligația să țină evidența contabilă în mod distinct pentru fiecare subunitate din cadrul direcțiilor silvice, cu excepția ocoalelor silvice de stat.  Șefii de ocoale silvice de stat sunt numiți cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către structura centrală de conducere a Romsilva. Indicatorii de performanță financiari, nefinanciari și specifici din contractul de mandat sunt stabiliți de către directorul general al Romsilva, în baza propunerilor venite din partea conducerii direcției silvice care are în subordonare ocolul silvic.  De asemenea, se reglementează și atribuțiile principale ale ocoalelor silvice.  Activitatea de exploatare forestieră în regie proprie din cadrul unei direcții silvice se realizează prin subunitatea prevăzută la art. 15 alin. (1) lit. b).  Activitatea de întreținere și repararea drumurilor forestiere și a căilor ferate forestiere în regie proprie din cadrul unei direcții silvice se realizează prin subunitatea prevăzută la art. 15 alin. (1) lit. c).  Activitatea de valorificare a produselor nelemnoase specifice FFN, creștere și valorificare a vânatului, salmonicultură și piscicultură din cadrul unei direcții silvice se realizează prin subunitatea prevăzută la art. 15 alin.(1) lit. d).  În subordinea Romsilva funcționează unități cu personalitate juridică prevăzute în anexa nr. 2 la prezenta hotărâre, cu atribuții în domeniul administrării ariilor naturale protejate, în activitatea de creștere, exploatare și ameliorare a cabalinelor de rasă și educație forestieră și de mediu.  Consiliul de administrație al Romsilva aprobă organigrama și regulamentul de organizare și funcționare al unităților.  Unitățile cu personalitate juridică sunt conduse de un director.  Directorii unităților cu personalitate juridică sunt angajați prin concurs cu contract de mandat pe o perioadă de 5 ani, cu posibilitatea prelungirii o singură dată cu aceeași perioadă, condiționat de promovarea concursului de angajare, organizat de către CA, potrivit art. 13 alin. (3) din Legea nr. 331/2024, cu modificările și completările ulterioare.  Directorul general al Romsilva stabilește indicatorii de performanță financiari, nefinanciari și specifici din contractul de mandat.  Unitățile cu personalitate juridică prevăzute la pct. 1-22 din anexa nr. 2 sunt structuri de administrare special constituite în conformitate cu prevederile art. 16 alin. (2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare.  Unitățile participă la procedurile de atribuire a administrării ariilor naturale protejate organizate în conformitate cu prevederile art. 18 alin. (4) din Ordonanța de urgență a Guvernului nr. 57/2007, cu modificările și completările ulterioare.  De asemenea, se reglementează și atribuțiile principale ale unităților cu personalitate juridică din structura Romsilva.  Unitatea cu personalitate juridică prevăzută la punctul nr. 23 din anexa nr. 2 este organizată și funcționează în conformitate cu prevederile art. 4 din Ordonanța de urgență a Guvernului nr. 139/2002 privind desființarea Societății Naționale Cai de Rasă - S.A. şi preluarea patrimoniului acesteia de către Regia Națională a Pădurilor, aprobată prin Legea nr. 24/2003, cu modificările și completările ulterioare.  Unitateacu personalitate juridică prevăzută la punctul nr. 24 din anexa nr. 2 are rolul de conservare a patrimoniului cinegetic național și desfășoară activități educative pentru dezvoltarea și conștientizarea importanței gestionării durabile a resurselor naturale și de conservare a biodiversității.  Structura de conducere a Romsilva este constituită din:  a) consiliul de administrație;  b) directorul general;  Consiliul de administrație al Romsilva este numit, în condițiile Ordonanței de urgență a Guvernului nr. 109/2011, cu modificările și completările ulterioare, prin ordin al conducătorului Autorității.  Președintele consiliului de administrație este unul dintre administratori și este ales prin vot secret de către aceștia.  Președintele consiliului de administrație nu poate fi numit și director general.  De asemenea, se reglementează și atribuțiile principale ale Consiliului de administrație al Romsilva și ale directorului general.  Romsilva asigură veniturile necesare realizării obiectului său de activitate în conformitate cu prevederile alin. (5) al art. 32 din Legea nr. 331/2024 – Codul silvic, modificările și completările ulterioare.  Cheltuielile generale de administrație ale structurii centrale și cheltuielile indirecte ale direcțiilor silvice sunt asigurate din veniturile subunităților acestora și se distribuie potrivit metodologiei aprobate conform unei metodologii aprobate prin hotărâre a CA în termen de 60 zile de la data intrării în vigoare a prezentei hotărâri.  Cheltuielile unităților cu personalitate juridică prevăzute în anexa nr. 2 sunt asigurate din veniturile proprii și de la bugetul Romsilva, în condițiile legii.  Cheltuielile pentru întreținerea cabalinelor din Herghelia Națională, în număr maxim de 2.060 capete cabaline, care sunt proprietate publică a statului, patrimoniu genetic național, precum şi cheltuielile pentru promovarea în Herghelia Națională a cabalinelor necesare pentru împrospătarea acesteia se finanțează de la bugetul de stat, prin bugetul Autorității şi prin bugetul Regiei Naționale a Pădurilor – Romsilva, în conformitate cu art. 6 alin. (1) din Ordonanța de urgență a Guvernului nr. 139/2002 privind desființarea Societății Naționale Cai de Rasă - S.A. şi preluarea patrimoniului acesteia de către Regia Națională a Pădurilor, aprobată prin Legea nr. 24/2003, cu modificările și completările ulterioare.  Romsilva întocmește anual bugetul de venituri şi cheltuieli și îl transmite Autorității pentru a fi supus aprobării Guvernului în conformitate cu prevederile art. 4 alin. (1) lit. a. din Ordonanța Guvernului nr. 26/2013 privind întărirea disciplinei financiare la nivelul unor operatori economici la care statul sau unităţile administrativ-teritoriale sunt acţionari unici ori majoritari sau deţin direct ori indirect o participaţie majoritară, cu modificările și completările ulterioare.  Situațiile financiare ale Romsilva se supun aprobării CA, potrivit legii.  Exerciţiul financiar începe la data de 1 ianuarie şi se încheie la data de 31 decembrie ale fiecărui an.  Controlul intern al activităţii economico-financiare și auditul statutar se realizează conform legii.  Personalul Romsilva angajat la data intrării în vigoare a prezentei hotărâri se preia de structurile organizatorice prevăzute de prezenta hotărâre.  Angajații Romsilva își desfășoară activitatea în cadrul direcțiilor silvice existente la data intrării în vigoare a prezentei hotărâri, dar nu mai târziu de termenul stabilit de art. 12 alin. (1) pentru aprobarea noilor organigrame ale direcțiilor silvice prevăzute în anexa nr. 1.  Începând cu data intrării în vigoare a prezentei hotărâri, angajarea personalului silvic și a celorlalte categorii de personal cu studii superioare se face prin concurs, organizat la sediul structurii centrale, cu înregistrare audio și video a susținerii probelor de concurs.  În cazul în care angajații Romsilva exercită o funcție de conducere în baza unui mandat, pe perioada acestuia contractul individual de muncă este suspendat.  Salarizarea personalului Romsilva se face în conformitate cu prevederile bugetului aprobat și ale contractului colectiv de muncă, și cu respectarea următoarelor principii:   1. principiul nediscriminării, în sensul eliminării oricăror forme de discriminare şi instituirii unui tratament egal cu privire la personalul care prestează aceeași activitate şi are aceeași vechime în muncă şi în funcție; 2. principiul egalității, prin asigurarea de venituri salariale nete egale pentru muncă cu valoare egală; 3. principiul ierarhizării, pe verticală, cât şi pe orizontală, în cadrul aceluiași domeniu, în funcție de complexitatea şi importanța activității desfășurate; 4. principiul transparenței mecanismului de stabilire a drepturilor salariale, în sensul asigurării predictibilității salariale pentru personalul angajat; 5. principiul sustenabilității financiare, în sensul stabilirii nivelului de salarizare astfel încât să se asigure respectarea plafoanelor cheltuielilor de personal ale bugetului aprobat, în condițiile legii; 6. principiul publicității în sensul transparenței veniturilor de natură salarială, precum şi a altor drepturi în bani şi/sau în natură pentru toate funcțiile din aparatul Romsilva.   Indicatorii de performanță financiari, nefinanciari și specifici din contractele de mandat încheiat în baza prevederilor art. 13 alin. (3) din Legea nr. 331/2024, cu modificările și completările ulterioare, includ cel puțin jumătate din numărul de indicatorii stabiliți la fiecare categorie în anexa nr. 3. Nivelul minim al acestora poate fi redus în cazuri bine justificate.  Evaluarea profesională a personalului Romsilva se face anual conform procedurii aprobate de CA în termen de 90 zile de la data publicării prezentei hotărâri.  În termen de 30 zile de la data intrării în vigoare a prezentei hotărâri, CA aprobă, cu avizul conducătorului Autorității, metodologia de organizare a procedurii de selecție pentru ocuparea posturilor aferente funcțiilor de conducere pentru care Legea nr. 331/2024, cu modificările și completările ulterioare, prevede contract de mandat.  În termen de 120 zile de la data intrării în vigoare a prezentei hotărâri, CA înaintează Autorității un plan de măsuri pentru debirocratizarea și digitalizarea funcționării interne a Romsilva.  În termen de 120 zile de la data intrării în vigoare a prezentei hotărâri, CA înaintează Autorității un regulament de etică pentru personalul Romsilva prin care să aplice prevederile privind conflictul de interese de la art. 138 din Legea nr. 331/2024, cu modificările și completările ulterioare.  În termen de 90 zile de la data intrării în vigoare a prezentei hotărâri, CA înaintează Autorității un plan de eficientizare a activității de exploatare a imobilelor Romsilva dedicate turismului astfel încât această activitate să se desfășoare în condiții de eficiență economică. | | | | | | | | | | | | |
| 2.4. | Alte informaţii | Proiectul de act normativ nu se referă la acest subiect. | | | | | | | | | | | | |
| **Secţiunea a 3-a**  **Impactul socioeconomic** | | | | | | | | | | | | | | |
| 3.1. | Descrierea generală a beneficiilor şi costurilor estimate ca urmare a intrării în vigoare a actului normativ | Prezentul proiect de hotărâre de Guvern are în vedere crearea unei administrații silvice eficiente, flexibile și responsabile pentru implementarea cerințelor de planificare a gestionării pădurilor prin utilizarea în mod transparent a unor obiective de rezultat ce se pot monitoriza, prin stabilirea de competențe pentru fiecare structură și conducător al acesteia din Romsilva. | | | | | | | | | | | | |
| 3.2. | Impactul social | Personalul Romsilva angajat la data intrării în vigoare a prezentului proiect de hotărâre a Guvernului se preia în integralitate de structurile organizatorice prevăzute de prezentul proiect de act normativ. | | | | | | | | | | | | |
| 3.3. | Impactul asupra drepturilor şi libertăţilor fundamentale ale omului | Proiectul de act normativ nu se referă la acest subiect. | | | | | | | | | | | | |
| 3.4. | Impactul macroeconomic | Proiectul de act normativ nu se referă la acest subiect. | | | | | | | | | | | | |
| 3.4.1. | Impactul asupra economiei şi asupra principalilor indicatori macroeconomici | De asemenea, va determina o scădere a cheltuielilor permanente prin reducerea numărului unităților și subunităților Romsilva, având ca și consecință respectarea condiţionalităţilor asumate de Guvernul României, inclusiv în ceea ce privește nivelul deficitului bugetar. | | | | | | | | | | | | |
| 3.4.2. | Impactul asupra mediului concurenţial şi domeniul ajutoarelor de stat | Proiectul de act normativ nu se referă la acest subiect. | | | | | | | | | | | | |
| 3.5. | Impactul asupra mediului de afaceri | Proiectul de act normativ nu se referă la acest subiect. | | | | | | | | | | | | |
| 3.6. | Impactul asupra mediului înconjurător | Proiectul de hotărâre de Guvern creează premisele unei gestionări durabile ale fondului forestier proprietate publică a statului administrat de Romsilva. | | | | | | | | | | | | |
| 3.7. | Evaluarea costurilor şi beneficiilor din perspectiva inovării şi digitalizării | Proiectul de act normativ nu se referă la acest subiect. | | | | | | | | | | | | |
| 3.8. | Evaluarea costurilor şi beneficiilor din perspectiva dezvoltării durabile | Proiectul de hotărâre de Guvern creează premisele unei gestionări durabile ale fondului forestier proprietate publică a statului administrat de Romsilva. | | | | | | | | | | | | |
| 3.9. | Alte informaţii | Nu au fost identificate. | | | | | | | | | | | | |
| **Secţiunea a 4-a**  **Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informaţii cu privire la cheltuieli şi venituri** | | | | | | | | | | | | | | |
| - în mii lei (RON) – | | | | | | | | | | | | | | |
| Indicatori | | | Anul  curent | | | | Urmatorii patru ani | | | | | | Media pe cinci ani | |
| 1 | | | 2 | | | | 3 | 4 | | | 5 | 6 | | 7 |
| 4.1. Modificări ale veniturilor bugetare, plus/minus, din care: | | | | | | | | | | | | | | |
| a) buget de stat, din acesta:  (i) impozit pe profit  (ii) impozit pe venit | | | Proiectul de act normativ nu se referă la acest subiect. | | | | | | | | | | | |
| b) bugete locale  (i) impozit pe profit | | | Proiectul de act normativ nu se referă la acest subiect. | | | | | | | | | | | |
| c) bugetul asigurărilor sociale de stat:  (i) contribuţii de asigurări | | | Proiectul de act normativ nu se referă la acest subiect. | | | | | | | | | | | |
| d) alte tipuri de venituri  (se va menționa natura acestora) | | | Nu au fost identificate. | | | | | | | | | | | |
| 4.2. Modificări ale cheltuielilor bugetare, plus/minus, din care: | | | | | | | | | | | | | | |
| a) buget de stat, din acesta:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | | | | | | | | | |
| b) bugete locale:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | | | | | | | | | |
| c) bugetul asigurărilor sociale de stat:  (i) cheltuieli de personal  (ii) bunuri şi servicii | | | Proiectul de act normativ nu se referă la acest subiect. | | | | | | | | | | | |
| d) alte tipuri de cheltuieli  (se va menționa natura acestora) | | | Nu au fost identificate. | | | | | | | | | | | |
| 4.3. Impact financiar, plus/minus, din care: | | | | | | | | | | | | | | |
| a) buget de stat | | |  | | |  | | |  |  |  | |  | |
| b) bugete locale | | | Proiectul de act normativ nu se referă la acest subiect. | | | | | | | | | | | |
| 4.4. Propuneri pentru acoperirea creşterii cheltuielilor bugetare | | | Proiectul de act normativ nu se referă la acest subiect. | | | | | | | | | | | |
| 4.5. Propuneri pentru a compensa reducerea veniturilor bugetare | | | Proiectul de act normativ nu se referă la acest subiect. | | | | | | | | | | | |
| 4.6. Calcule detaliate privind fundamentarea modificărilor veniturilor şi/sau cheltuielilor bugetare | | | Proiectul de act normativ nu se referă la acest subiect. | | | | | | | | | | | |
| 4.7. Prezentarea, în cazul proiectelor de acte normative a căror adoptare atrage majorarea cheltuielilor bugetare, a următoarelor documente: | | | | | | | | | | | | | | |
| a) fişa financiară prevăzută la art. 15 din Legea nr. 500/2002 privind finanţele publice, cu modificările şi completările ulterioare, însoţită de ipotezele şi metodologia de calcul utilizate;  b) declaraţie conform căreia majorarea de cheltuială respectivă este compatibilă cu obiectivele şi priorităţile strategice specificate în strategia fiscal-bugetară, cu legea bugetară anuală şi cu plafoanele de cheltuieli prezentate în strategia fiscal-bugetară. | | | Proiectul de act normativ nu se referă la acest subiect. | | | | | | | | | | | |
| 4.8. Alte informații | | | Nu au fost identificate. | | | | | | | | | | | |
| **Secţiunea a 5-a**  **Efectele proiectului de act normativ asupra legislaţiei în vigoare** | | | | | | | | | | | | | | |
| 5.1. | Măsuri normative necesare pentru aplicarea prevederilor proiectului de act normativ | | Proiectul de act normativ nu se referă la acest subiect. | | | | | | | | | | | |
| 5.2. | Impactul asupra legislaţiei în domeniul achiziţiilor publice | | Proiectul de act normativ nu se referă la acest subiect. | | | | | | | | | | | |
| 5.3. | Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE). | | Proiectul de act normativ nu se referă la acest subiect. | | | | | | | | | | | |
| 5.3.1. | Măsuri normative necesare transpunerii directivelor UE | | Proiectul de act normativ nu se referă la acest subiect. | | | | | | | | | | | |
| 5.3.2. | Măsuri normative necesare aplicării actelor legislative ale UE | | Proiectul de act normativ nu se referă la acest subiect. | | | | | | | | | | | |
| 5.4. | Hotărâri ale Curţii de Justiţie a Uniunii Europene | | Proiectul de act normativ nu se referă la acest subiect. | | | | | | | | | | | |
| 5.5. | Alte acte normative şi/sau documente internaţionale din care decurg angajamente asumate | | Proiectul de act normativ nu se referă la acest subiect. | | | | | | | | | | | |
| 5.6. | Alte informaţii | | Nu au fost identificate. | | | | | | | | | | | |
| **Secţiunea a 6-a**  **Consultările efectuate în vederea elaborării proiectului de act normativ** | | | | | | | | | | | | | | |
| 6.1. | Informaţii privind neaplicarea procedurii de participare la elaborarea actelor normative | | | Proiectul de act normativ nu se referă la acest subiect. | | | | | | | | | | |
| 6.2. | Informaţii privind procesul de consultare cu organizaţii neguvernamentale, institute de cercetare şi alte organisme implicate | | | Proiectul de act normativ a fost realizat cu consultarea următoarelor entități: Federația Sindicatelor Silva, Coaliția Natura 2000, Asociația Altitudine, Federația pentru Apărarea Pădurilor, Regia Națională a Pădurilor - Romsilva, Asociația Administratorilor de Arii Naturale Protejate, WWF România, Greenpeace România.  Proiectul de act normativ a făcut obiectul dezbaterii publice organizate în data 7 august 2025. Forma rezultată în urma dezbaterii publice a fost publicată pe pagina web a Ministerului Mediului, Apelor și Pădurilor în data de 14 august 2025.  Proiectul de act normativ urmează să fie supus Comisiei de Dialog Social. | | | | | | | | | | |
| 6.3. | Informaţii despre consultările organizate cu autorităţile administraţiei publice locale | | | Proiectul de act normativ nu se referă la acest subiect. | | | | | | | | | | |
| 6.4. | Informaţii privind puncte de vedere/opinii emise de organisme consultative constituite prin acte normative | | | Proiectul de act normativ nu se referă la acest subiect. | | | | | | | | | | |
| 6.5. | Informaţii privind avizarea de către:  a) Consiliul Legislativ  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi | | | Proiectul de act normativ urmează să fie avizat de către Consiliul Legislativ și Consiliul Economic și Social. | | | | | | | | | | |
| 6.6. | Alte informaţii | | | Nu au fost identificate. | | | | | | | | | | |
| **Secţiunea a 7-a**  **Activităţi de informare publică privind elaborarea şi implementarea**  **proiectului de act normativ** | | | | | | | | | | | | | | |
| 7.1. | Informarea societăţii civile cu privire la elaborarea proiectului de act normativ | | | | În elaborarea proiectului de act normativ a fost îndeplinită procedura stabilită prin Legea nr.52/2003 privind transparența decizională în administrația publică, republicată, cu modificările ulterioare.  De asemenea, menționăm faptul că în perioada de transparență decizională, proiectul de act normativ a fost publicat pe site-ul Ministerului Mediului, Apelor și Pădurilor în mod succesiv, pe măsura modificării acestuia potrivit observațiilor formulate, respectiv în data de 24 iulie 2025, 14 august 2025 și 10 septembrie 2025. | | | | | | | | | |
| 7.2. | Informarea societăţii civile cu privire la eventualul impact asupra mediului în urma implementării proiectului de act normativ, precum şi efectele asupra sănătăţii şi securităţii cetăţenilor sau diversităţii biologice | | | | Proiectul de act normativ nu se referă la acest subiect. | | | | | | | | | |
| **Secţiunea a 8-a**  **Măsuri de implementare** | | | | | | | | | | | | | | |
| 8.1. | Măsuri de punere în aplicare a proiectului de act normativ | | | | Proiectul de act normativ nu se referă la acest subiect. | | | | | | | | | |
| 8.2. | Alte informaţii | | | | Nu au fost identificate. | | | | | | | | | |

Față de cele prezentate, a fost elaborat proiectul de **Hotărâre a Guvernului privind aprobarea măsurilor de organizare și funcționare, precum și de reorganizare ale Regiei Naționale a Pădurilor - Romsilva,** care în forma prezentată a fost avizat de către ministerele interesate și de Consiliul Legislativ, pe care îl supunem spre adoptare.

**MINISTRUL MEDIULUI, APELOR ȘI PĂDURILOR**

**DIANA-ANDA BUZOIANU**

**AVIZĂM:**

|  |  |
| --- | --- |
| **VICEPRIM-MINISTRU,**  **MINISTRUL APĂRĂRII NAȚIONALE**  **LIVIU-IONUȚ MOȘTEANU** | **SECRETARUL GENERAL AL GUVERNULUI**  **ȘTEFAN-RADU OPREA** |
| **MINISTRUL DEZVOLTĂRII, LUCRĂRILOR PUBLICE ȘI**  **ADMINISTRAȚIEI**  **CSEKE ATTILA-ZOLTÁN** | **MINISTRUL MUNCII, FAMILIEI, TINERETULUI ȘI SOLIDARITĂȚII SOCIALE**  **PETRE-FLORIN MANOLE** |
| **MINISTRUL FINANȚELOR**  **ALEXANDRU NAZARE** | **MINISTRUL INVESTIȚIILOR ȘI PROIECTELOR EUROPENE**  **DRAGOȘ-NICOLAE PÎSLARU** |
| **MINISTRUL JUSTIȚIEI**  **RADU MARINESCU** | |